CELEX: 62020TN0076
Language: mt
Date: 2020-02-07 00:00:00
Title: Kawża T-76/20: Rikors ippreżentat fis-7 ta’ Frar 2020 – Ir-Repubblika Ċeka vs Il-Kummissjoni

30.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/37
            
         
      Rikors ippreżentat fis-7 ta’ Frar 2020 – Ir-Repubblika Ċeka vs Il-Kummissjoni
      (Kawża T-76/20)
      (2020/C 103/52)
      Lingwa tal-kawża: iċ-Ċek
      
         Partijiet
      
      
         Rikorrenti: Ir-Repubblika Ċeka (rappreżentanti: M. Smolek, J. Pavliš, O. Serdula u J. Vláčil, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) CCI 2014CZ06RDNP 001 tat-28 ta’ Novembru 2019 dwar is-sospensjoni ta’ ħlasijiet interim marbuta mal-programm ta’ żvilupp rurali tar-Repubblika Ċeka għall-perijodu 2014-2020 u relatati mal-ispejjeż imwettqa matul il-perijodi inklużi, minn naħa, bejn is-16 ta’ Ottubru 2018 u l-31 ta’ Diċembru 2018 u, min-naħa l-oħra, bejn l-1 ta’ Jannar 2019 u l-31 ta’ Marzu 2019 [innotifikata bid-dokument C(2019) 8647 final]
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 41(1) tar-Regolament (UE) Nru 1306/2013 tal-Parlament Ewropew u tal-Kunsill (1) (iktar ’il quddiem ir-“Regolament 1306/2013”). Il-Kummissjoni inġustament tqis li s-sussidji relatati mal-ispejjeż inkwistjoni ngħataw bi ksur tad-dispożizzjonijiet tad-dritt nazzjonali. Madankollu, dawn id-dispożizzjonijiet tad-dritt nazzjonali ma setgħux inkisru inkwantu dawn b’ebda mod ma jirrigwardaw it-tip ta’ sussidji li fir-rigward tagħhom japplikaw il-ħlasijiet sospiżi.
               
            
                  2.
               
               
                  It-tieni motiv ukoll huwa bbażat fuq ksur tal-Artikolu 41(1) tar-Regolament Nru 1306/2013. Anki jekk id-dispożizzjonijiet nazzjonali inkwistjoni kienu jirrigwardaw dan it-tip ta’ sussidji (quod non), parti mill-ħlasijiet sospiżi tikkonċerna proġetti li fir-rigward tagħhom dawn id-dispożizzjonijiet ma humiex applikabbli ratione temporis.
               
            
         (1)  Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU 2013, L 347, p. 549, rettifiki fil-ĠU 2016, L 130, p. 6 u fil-ĠU 2017, L 327, p. 83).